Macrodipteryx

Macrodipteryx estis genro de afrikaj kaprimulgoj konsistanta je du specioj: nome la Longpluma kaprimulgo kaj la Longflugila kaprimulgo. Ili loĝas en subtropikaj maldensarbaroj, kaj la maskloj de ambaŭ specioj akiras okulfrape longformajn primarojn en la reprodukta sezono. Tamen, tiu iama genro nun estas konsiderita kiel sinonimo de Caprimulgus, Linnaeus, 1758.Han, K.-L.; Robbins, M.B.; Braun, M.J. 2010: A multigene estimate of phylogeny in the nightjars and nighthawks (Caprimulgidae). Molecular Phylogenetics and Evolution, 55(2): 443-453. 

La genronomo estas kunmetaĵo de la tri grekaj vortoj signifantaj grandan (makro), du (di) kaj flugilon (pteros), tio estas: du grandaj flugiloj.

En la Longflugila kaprimulgo la ŝafto de la dua primara iĝas multe longforma, dum en la Longpluma kaprimulgo la dua primara kreskas al pli ol duoble la korpolongo. Ambaŭ specioj havas insektecan vokon en la reprodukta sezono, sed silentas en la nereprodukta sezono. La primaraj de la inoj kaj nematuraj maskloj estas tre striecaj ruĝeckolore kaj brune. Kaj la flugilaj kaj vostoplumoj devias de aliaj afrikaj kaprimulgoj, la primaraj estantaj sen klara emargineco.

La reproduktaj teritorioj kaj sezonoj de ambaŭ specioj ne koincidas. La Longflugila kaprimulgo disiĝas suden por reproduktiĝi en la malfrua vintro de la Norda Hemisfero, dum la Longpluma kaprimulgo transiras la ekvatoron suden por reproduktiĝi en la frua somero de la Suda Hemisfero.

 Referencoj 

 Nightjars de Cleere kaj Nurney, 
 Zimmerman D.A. et al., 1996. Birds of Kenya  
 Maclean G.L., 1997. Pennant-winged Nightjar En: The atlas of southern African birds Vol. 1: Non-passerines  
 Sinclair I., Ryan P., 2003. Birds of Africa south of the Sahara  

 Eksteraj ligiloj 

Kategorio:Kaprimulgoformaj
Kategorio:Birdoj de Afriko